38. kræver, at Kommissionen efter høring af de repræsentative organisationer i sektoren træffer konkrete
foranstaltninger til at bekæmpe turismerelateret dumping på ejendomsmarkedet;
39. opfordrer EU's regeringer til at sørge for, at de regler, der finder anvendelse på europæiske selskaber,
anvendes fuldt ud i forbindelse med virksomhedsflytning eller udførelse af kontrakter i udviklingslande,navnlig under hensyntagen til de berørte arbejdstageres rettigheder;
40. anmoder om, at regeringerne i de pågældende lande og turoperatørerne i EU sørger for at overholde
bestemmelserne til beskyttelse af menneskerettighederne, af arbejdstagernes rettigheder i overensstemmelse
med de minimumsvilkår, der er fastsat af Den Internationale Arbejdsorganisation (ILO), og af den europæi-
ske forbruger af turistaktiviteter samt henstillingerne vedrørende turoperatørerne;
41. opfordrer til, at regeringerne i udviklingslandene indfører gennemsigtige og lovbestemte procedurer
for adgang til de nationale markeder i overensstemmelse med henstillingerne fra Verdensturistorganisationensom en forudsætning for al udenlandsk investering;
*
**
42. pålægger sin formand at sende denne beslutning til Rådet og Kommissionen.
P6_TA(2005)0338
Hungersnøden i Niger
Europa-Parlamentets beslutning om hungersnøden i Niger
Europa-Parlamentet ,
—der henviser til, at FN har anmodet donorer om støtte til fødevarehjælp til Niger i størrelsesordenen
80,9 mio. USD,
—der henviser til forretningsordenens artikel 115, stk. 5,
A. der henviser til, at Niger allerede var verdens næstfattigste land, inden den manglende nedbør og
græshoppesværme ødelagde sidste års høst, hvilket har medført, at ca. en tredjedel af landets befolkningpå næsten 12 mio. lider af alvorlig fødevaremangel, herunder 800 000 børn, der bliver ramt af akutfejlernæring,
B. der henviser til, at Niger siden 1900 er blevet ramt af ni perioder med tørke, alvorlig hungersnød og
græshoppesværme,
C. der henviser til, at de tørkeramte områder er udgangspunkt for udbrud af en række smitsomme syg-
domme som f.eks. malaria, hepatitis, kolera, tyfus og diaré,
D. der henviser til, at fødevarekrisen i Niger er meget kompliceret, og at vejrforhold, fødevareproduktio-
nen, markedet, teknologi, sanitet, sundhedsforhold, uddannelse, børns forhold, Nigers store uden-rigsgæld og den udbredte fattigdom alle er faktorer, der spiller en rolle,
E. der henviser til, at Nigers regering indtil juni 2005 nægtede gratis distribution af fødevarerationer,
F. der henviser til, at begrundelse for dette var et ønske om ikke at destabilisere markedet og skyldtes en
manglende erkendelse af krisens omfang,C 193 E/344 DA 17.8.2006 Den Europæiske Unions Tidende33
Torsdag, den 8. september 2005
G. der henviser til, at billige, statsstøttede fødevarer var knappe og ikke tilgængelige for de dårligst stillede,
H. der henviser til, at distribution af gratis fødevarehjælp i en nødsituation med stor dødelighed ikke kan
være afhængig af den fremtidige fødevaresikkerhed,
I. der henviser til, at FN's anmodninger om støtte, der for første gang fremsattes i november 2004, stort
set blev overhørt, indtil situationen udviklede sig til en krise,
J. der henviser til, at behovet for humanitær bistand er enormt, lige fra fødevarer, drikkevand og medicin
til vacciner til børn med henblik på at forebygge epidemier,
K. der henviser til, at det er vigtigt at finde en løsning på den nuværende situation, og at målet om at
afhjælpe mangelsituationen i Niger og hele Sahel-området er en langsigtet udfordring, der kræver mas-sive investeringer og en overordnet indsats til bekæmpelse af hungersnød,
L. der henviser til, at ørkendannelsen og udpiningen af jorden i Sahel er resultatet af den ikke-bæredygtige
udnyttelse af de naturlige ressourcer, herunder decimeringen af skov- og bushområder og klimaændrin-ger,
M. der henviser til, at det ifølge FN's nødhjælpskoordinatorer er 80 gange dyrere at gennemføre nød-
hjælpsforanstaltninger end at forebygge, og at denne kendsgerning også gælder for de nabolande, derer ramt af hungersnød (Mali, Mauretanien, Burkina Faso og Tchad),
1. henstiller til det internationale samfund ikke at vende ryggen til de fortsatte lidelser i Niger, blot fordi
fødevaredistributionen fortsætter i de hårdest ramte områder af landet, men kan konstatere, at den økono-miske støtte til nødhjælpsforanstaltninger viser foruroligende tegn på at være i aftagende;
2. anmoder om, at fejlernæringens hyper-endemiske karakter anerkendes, så der kan træffes globale
foranstaltninger, herunder adgang for børn under fem år til omsorg, adgang til terapeutiske fødevarer, derhar været afprøvet og virker;
3. anmoder om, at forebyggelsen prioriteres, så afhængigheden af den uregelmæssige nedbør mindskes
ved udvikling af kunstvandingsbrug (mikrodæmninger), forbedring af fødevareproduktiviteten, anvendelse afgødning, kunstgødning og redskaber og ved at øge de lokale muligheder for an anlægge kornreserver;
4. bifalder, at Kommissionen som meddelt den 1. juli 2005 har afsat 4,6 mio. EUR til humanitær bistand
til Niger og har forpligtet sig til at yde yderligere humanitær bistand, såfremt situationen fortsat forværres;
5. beklager, at Nigers regering har reageret utilstrækkeligt og for langsomt på den overhængende krise;
beklager, at myndighederne har undladt at omdele gratis fødevarer i krisens tidlige faser;
6. beklager, at staten ikke i tilstrækkelig grad har grebet ind for at forebygge spekulation i krisen, og
ønsker, at Nigers regering indfører mekanismer, der kan forhindre, at noget tilsvarende sker i fremtiden;
7. stiller sig tvivlende over for den totale deregulering af landbrugsmarkederne, som IMF går ind for i
forbindelse med strukturtilpasningspolitikken;
8. advarer samtidig mod risikoen for, at fødevarehjælpen omdirigeres, og opfordrer det internationale
samfund til at standse fødevarehjælpen, når man mener, at situation har forbedret sig;
9. beklager de internationale donorers sene reaktion på FN's anmodninger om støtte, der for første gang
fremsattes for ni måneder siden; understreger i den forbindelse, at det var vanskeligt at mobilisere inter-national bistand på det tidspunkt, selv om G8-landene netop havde udråbt Afrika til at være deres hoved-prioritet;17.8.2006 DA C 193 E/345 Den Europæiske Unions Tidende33
Torsdag, den 8. september 2005
10. kræver, at reserverne i FN's nødhjælpsfond forhøjes væsentligt, så der på forhånd er tilstrækkelige
midler til rådighed til, at FN's bistandsorganer hurtigt kan iværksætte nødhjælpsforanstaltninger;
11. beklager dybt, at mobiliseringen i forbindelse med afrikanske katastrofer er så langsommelig, mens
tsunamien og dens ofre, heriblandt vestlige turister, fik en enorm mediebevågenhed;
12. bifalder, at ECHO-nødhjælpsforanstaltninger koordineres med mere langsigtede foranstaltninger til
fremme af fødevaresikkerheden, som forvaltes af Kommissionen, samt at udvikling af landdistrikter og føde-varesikkerhed prioriteres i Nigers landestrategipapir;
13. opfordrer internationale donorer til også at fokusere på sundhedsrelateret bistand, f.eks. med henblik
på at forbedre adgangen til rent vand, omdele rehydreringstabletter og støtte udvidelsen af eksisterendesundhedsfaciliteter med henblik på at forebygge et udbrud af smitsomme sygdomme;
14. opfordrer de internationale donorer til at koordinere deres strategier for Niger indbyrdes samt med
Den Afrikanske Union, Det Økonomiske Fællesskab af Vestafrikanske Stater og andre regionale og lokaleaktører; understreger, hvor vigtigt det er, at denne bistand bliver langsigtet og indgår i en regional strategifor at bryde en ond cirkel af fattigdom og sult;
15. udtrykker bekymring for fødevaresituationen i nabolandene Mali og Burkina Faso og anmoder om
overvågning af situationen på regionalt plan;
16. opfordrer Kommissionen og Rådet til at forbedre det tidlige varslingssystem med henblik på over-
vågning af udsatte regioner, hvor der kan opstå hungersnød, for at bane vej for hurtige indgreb og forhindrekatastrofer;
17. understreger, at det centrale problem i Niger er den udbredte fattigdom, og at landet ikke råder over
nogen margin til at opbygge en nødhjælpsreserve til imødegåelse af denne form for krise;
18. opfordrer Kommissionen og Rådet til at anerkende følgerne af den globale opvarmning for Subsa-
hara-Afrika og til i Europa at arbejde for at afbøde disse følger ved at vedtage strenge strategier for CO
2-
reduktion i EU;
19. mener, at udnyttelsen af de naturlige ressourcer er et af de spørgsmål, der skal behandles i handels-
forhandlingerne med de afrikanske lande;
20. kræver, at eftergivelsen af Nigers udenrigsgæld, der blev annonceret på G8-topmødet, skal træde i
kraft;
21. kræver, at Kommissionen, når katastrofesituationen er overstået, gennemfører en samordnet politik til
afhjælpning af de centrale årsager til krisen, de underliggende strukturelle årsager og til forbedring af
landbrugsproduktiviteten i regionen;
22. opfordrer regeringerne i regionen til at gennemføre en politik for bæredygtig udvikling i landbrugs-
sektoren;
23. kræver, at FN's generalforsamling i september 2005 fastlægger metoder og midler for den internatio-
nale bistand med henblik på at udrydde fattigdom og sult på verdensplan i overensstemmelse med millen-niummålene for udvikling;
24. pålægger sin formand at sende denne beslutning til Rådet, Kommissionen, Den Afrikanske Union,
FN's generalsekretær, formændene for Den Blandede Parlamentariske Forsamling AVS-EU samt Nigers, Malis,Burkina Fasos og Mauretaniens regeringer.C 193 E/346 DA 17.8.2006 Den Europæiske Unions Tidende33
Torsdag, den 8. september 2005